Jeg har avslørt strategiplanen og vist deg hvordan du når toppen av næringskjeden,
lager en skuddsikker forretningsplan,
terrorisere dine fiender og holder deg ett skritt foran myndighetene.
Jeg har også vist deg hva du ikke skal gjøre.
I den siste leksjonen er det på tide å øke ambisjonene
og finne ut hvilken mektig mafiaboss du kan bli.
De beste mafiabossene sprer tentaklene sine inn i alle samfunnets kroker
så de kan eliminere ethvert hinder for sin kriminelle aktivitet.
Ingen kriminelle pionerer fikk større innflytelse
eller var mer dødelige enn Colombias kokainkonge,
Pablo Escobar.
Han mestret hver side av strategiplanen og la til og med til noen avsnitt selv.
Han hadde politisk makt og var en helt i samfunnet sitt...
Et særdeles spesiell hilsen...
Han var nådeløs mot fiendene sine, svært machiavellisk,
og en god forretningsmann.
Du tjener ikke 30 milliarder så lett.
Følg Escobars eksempel,
så kan du også bli den beste i klassen
ved å lære hvordan du skaffer deg venner og påvirker alt.
Pablo Escobar steg opp fra gatene i Medellín i Colombia
og ble leder for historiens største narkotikasyndikat.
Han kontrollerte en hel nasjon.
Han var mafiaboss. Han var terrorist.
Han var et kriminelt geni og en global entreprenør.
Men før vi skisserer hvordan Pablo oppnådde en slik posisjon,
her er noen detaljer om hans første steg på veien fra bonde til konge.
Lenge leve Pablo Escobar Gaviria!
FAKTUM NR. 1 ESCOBAR VAR SVÆRT MÅLBEVISST
Escobar ville tjene én million colombianske pesos før han ble 30.
FORFATTER
Hans mor var lærer. Faren var bonde
og jobbet på en gård. De hadde ingen økonomiske ressurser.
Pablo viste sin entreprenørteft allerede før han ble tenåring.
Escobar deltok i en ganske stor sigarettsmuglingsvirksomhet.
Han utvidet den og tjente mer penger for sjefen sin.
Dette gjorde at han senere kunne bygge sitt eget imperium som narkotikasmugler.
FAKTUM NR. 2 ESCOBAR VAR EN TRENDSPOTTER
Pablo Escobar så at andre smuglere tjente penger på kokain.
Fortjenestemarginen var så mye høyere for kokain enn marihuana.
Vi snakker om 5 000 dollar for å få den kiloen med kokain til USA.
Hvis avkastningen på den kiloen med ren kokain er 80 000 dollar...
Jeg er ingen økonom,
men selv jeg skjønner at det er en fantastisk avkastning.
FAKTUM NR. 3 PABLO KOM TIL MAKTEN VED ET KUPP
I 1975 var Pablo Escobar en narkosmugler på lavt nivå
som ingen hadde hørt om.
En mulighet dukket opp da en mann ved navn Restrepo trengte noen
til å hjelpe seg med en narkohandel i Medellín.
Pablo hjalp til.
To måneder senere ble Fabio Restrepo myrdet.
Escobar skal ha beordret attentatet.
Så tok Escobar over organisasjonen hans
og fortalte hele organisasjonen at de jobbet for ham.
Det var et dristig trekk.
Men Pablo Escobars ambisjoner gikk
utover det å drive en lokal narkotikasmuglerring.
Han ville endre spillet.
Pablo Escobar ville styre Colombia.
For å gjøre det måtte han utvide innflytelsessfæren sin radikalt.
Han startet med enhver kriminell leders mest konsekvente motstander.
POLITI
TAKTIKK FÅ LOVEN PÅ DIN SIDE
For en ambisiøs mafiaboss på vei opp
kan det lokale politiet være en kilde til irritasjon.
Men vi vet at selv den mest korrekte kan bli fristet av det rette tilbudet.
Det er flott for en mafiaboss å ha korrupte politifolk på lønningslisten.
Det gir deg mer kontroll i bydelene og over virksomheten din.
Ingenting er bedre enn å ha politiet i lommen og betale dem.
Som Medellíns største kokainlanger
visste Pablo verdien av å få loven på sin side.
Særlig siden han vurderte et risikabelt trekk for å øke makten sin.
Da Pablo ble mer involvert i kokainbransjen,
skjønte han at han kunne øke profitten ved å produsere sin egen kokain.
Han sa: "La oss investere penger og bygge kokainlaboratorier."
Men Pablo hadde et problem når det gjaldt transport av produktet.
På midten av 70-tallet
hadde Colombias nasjonale politi ansvaret for å ta narkotikasmuglerne.
Politiet satte opp veisperringer på hovedrutene gjennom hele Colombia.
Hvis du ikke hadde en holdning som gjorde deg overbevisende,
kanskje med kontanter,
ble du nok arrestert for smugling ved de veisperringene.
Pablo hadde den rette holdningen og penger å avse.
Men i Colombia på 1970-tallet
fulgte ikke alle politiorganisasjonene de samme reglene.
En kveld var Escobar og karene hans på vei til Medellín
etter en anskaffelsestur til Ecuador da de støtte på en uventet forsinkelse.
Pablo kjente rutinen, men dette var ikke det vanlige politiet.
Dette var DAS, Colombias hemmelige politi.
Det var et byrå i Colombia som het DAS, Departamento administrativo de seguridad.
DAS var som FBI. De gjorde mye etterretningsarbeid.
Agentene visste at Pablo kom
og fant fort 39 kilo rå kokapasta i lastebilens reservehjul.
De tok ham på fersk gjerning.
Pablo tilbød dem den vanlige bestikkelsen, men DAS-agentene lot seg ikke korrumpere.
De arresterte Pablo for smugling.
Heldigvis hadde Escobar flere måter å gjenvinne friheten på.
Han sørget for å få sendt en gave til dommeren som hadde saken hans.
Dommeren satte pris på omtanken
og viste det.
Når det gjaldt de sta DAS-agentene som ikke bøyde seg for Pablos innflytelse...
De ble et eksempel på hva som skjedde om man ikke aksepterte Escobars gaver.
Fra da av vil alle politifolk som krysset Pablos vei, ha et enkelt valg.
Plata o plomo.
Plata o plomo betyr sølv eller bly.
Du kunne enten ta pengene eller en kule. Det var et tilbud ingen kunne avslå.
Å presse politiet er en begynnelse,
men neste fase av påvirkningskampanjen er å få en annen plagsom gruppe på din side.
Konkurrentene.
Hvordan gjør du potensielle fiender til allierte?
TAKTIKK TA IMOT PARTNERSKAP
Det sies at dersom du vil kjøre fort, dra alene.
Men dersom du vil nå langt, dra som et lag.
For sammen oppnår alle mer.
Mafiabosser må ha strategiske allianser med andre mafiabosser
fordi alle jobber mot det samme målet, ikke sant?
Å tjene penger.
Det er masse penger å tjene,
men hvis jeg sier noe, og han noe annet og vi begynner å skyte på hverandre,
får ingen noe som helst, bare en mengde døde mennesker.
Slik ble de kriminelle supergruppene født.
Sicilias mafiaboss Gaetano Badalamenti samarbeidet med den amerikanske mafiaen
om å selge heroin i USA.
Operasjonen fikk kallenavnet The Pizza Connection
fordi distribusjonen foregikk via pizzasteder i New York.
Lederen for menneskesmuglingen, søster Ping, skapte
et imperium til 40 millioner dollar som smuglet kinesiske migranter inn i USA.
Hun betalte rivalene i Fuk Ching-gjengen
nesten én million dollar for å bistå henne.
Og hun terroriserte dem som nektet å betale.
Lucky Luciano, Bugsy Siegel og Meyer Lansky slo sammen
sine italienske og jødiske gjenger under forbudstiden
og dannet det de kalte The Syndicate, USAs første multietniske mafia.
Det er progressiv tenking.
Pablos ambisjoner vokste,
så han hadde gode grunner til å søke et konstruktivt samarbeid.
Kokainhandelen i Colombia var et konkurransepreget marked.
Det var flere aktører som konkurrerte om markedsandeler.
Narkosmuglerne gjorde sine egne greier.
Det var en utfordring å skaffe egne kilder til kjemikaliene. Hvor får man dem fra?
Antallet kjemiske selskaper er begrenset.
Tjente de fortsatt penger? Ja da.
Men Pablo og narkokameratene skulle havne i en krise som endret alt.
Over hele Colombia begynte opprørsgrupper å kidnappe rike borgere for løsepenger.
Det var en lønnsomt utpressing
og dødelig for dem som ikke betalte.
Snart begynte de å gå etter narkomagnatene og familiene deres.
Marta Ochoa var en yngre søster av toppsmuglerne brødrene Ochoa.
Hun ble bortført fra universitetet
av medlemmer av den marxistiske geriljagruppen M-19.
De krevet millioner for å slippe henne fri.
Som svar innkalte Pablo og Ochoa-brødrene til et toppmøte
med Colombias største smuglere.
Narkobaronene samlet seg. Pablo insisterte på at ingen skulle betale løsepenger.
I stedet burde de spleise på sin egen private hær med et fengende navn.
M.A.S. Muerte a los secuestradores.
Med andre ord, død til dem som kidnapper for løsepenger.
Prisen for å bli med? Kun to millioner pesos, rundt 33 000 dollar.
Og ti leiemordere hver.
I løpet av dager etter dannelsen begynte M.A.S. å jakte.
De slaktet mer enn 100 mistenkte kidnappere over hele landet...
...til dem som kidnappet Marta Ochoa endelig oppfattet beskjeden.
Det som begynte som et taktisk partnerskap, ble sterkere.
De usannsynlige forbundsfellene bestemte seg for å danne en mer varig allianse.
Den ble kjent for verden som Medellín-kartellet.
Alle hadde forskjellige ting å bidra med.
Det var da fortjenesten deres begynte å vokse.
De ble mye mektigere som gruppe enn de var hver for seg.
På slutten av 80-tallet var Medellín-kartellet ansvarlig
for 80 % av kokainen i verden.
De monopoliserte kokainbransjen.
Med andre ord var det de som bestemte prisen.
Men personen som alltid sto over alle disse folkene? Pablo Escobar.
Og den visjonære får den største belønningen.
Midt på 80-tallet tjente Pablo Escobar én million dollar om dagen.
Men når du driver et ulovlig imperium,
vil din voksende kapital tiltrekke seg mer og mer uønsket oppmerksomhet.
Vår trofaste strategiplan viser deg hvordan du holder ulvene unna
og utvider innflytelsen din enda mer.
TAKTIKK FORFØR MASSENE
Kjærlighet.
Vi vil alle ha den varme følelsen av å være trygg og beskyttet.
Det gjelder til og med mektige mafiabosser.
Kriminelle på høyt nivå forstår fordelene av å ha opinionen med seg.
Hvis du kan få samfunnets støtte,
bryr folk kanskje ikke seg om at du gjør ulovlige ting.
Jo mer offentlig støtte en boss får,
jo mer vil han kunne avsondre seg.
Første skritt for å få massene med på ditt lag?
Vis din veldedige side.
Slik som disse karene.
Sønnene til New Yorks mafiaboss Carlo Gambinos, Thomas og Joseph,
skal ha tjent 70 millioner på en fraktsvindel i Garment District.
De donerte over én million dollar til et senter mot barnekreft.
Én av avdelingene bærer fortsatt familiens navn.
Etter at en tsunami rammet Japan i 2011
var yakuzaen, ledet av Kenichi Shinoda,
blant de første til å levere nødhjelp til de ødelagte områdene.
Og William Cutolo, Colombo-familiens beryktede underboss,
var en stor donor til National Leukemia Research Association.
Han kledde seg til og med ut som julenisse på den årlige julefesten.
Pablo Escobars sjarmoffensiv ble også hjulpet av at han forsto sitt publikum.
Pablo Escobar kom fra beskjedne kår og forsto folks behov.
Myndighetene tjente bare eliten. Pablo Escobar fylte dermed et tomrom
som myndighetene ikke fylte,
og tilbød folk på grasrota tjenester og det de trengte.
Pablos sjenerøsitet viste seg i mange former.
Pengene hans bygget veier og kraftledninger,
sykehus, stadioner og rulleskøytebaner.
Selv et boligkompleks med 600 boliger for Medellíns mest trengende borgere
kalt Barrio de Pablo Escobar.
Han laget en privat dyrehage med gratis adgang og 200 eksotiske dyr,
sponset lokale fotballag
og bygget baner med flombelysning over hele byen.
Noen ganger deltok Pablo selv.
Han delte ut penger i byens fattigste nabolag,
ofte sammen med katolske prester.
Han ga penger til kirken også.
Pablos samfunn så på ham som en Robin Hood
som stjal fra de rike kapitalistene og ga tilbake til de fattige.
Så han ble ansett som en helt av folket i sitt eget nabolag.
Til syvende og sist betød det lojalitet.
Folk mente at Pablo Escobar var den snille,
mens myndighetene var de slemme.
Når du har folkets vilje på din side, vinner du. Slik slår du myndighetene.
Men selv når det virker som om nabolaget ditt er trygt,
kan trusler utenfra være noe helt annet.
Narkotikaen truer samfunnet vårt. Den truer våre verdier
og svekker våre institusjoner.
Den dreper barna våre.
Vi vil at du skal si nei.
Kutt ut dopet ved å si nei.
Bare si nei.
Det anslås at om lag 96 tonn kokain ble smuglet inn i USA i fjor.
Myndighetene gjør virkelig alt vi kan
for å bekjempe narkotikasmuglere.
Den colombianske regjeringen ble hardt presset av USA
til å slå ned på narkotikasmuglerne.
Og det skulle føre til en urovekkende avgjørelse.
USA og Colombia signerte en traktat som tillot utlevering
av colombianske smuglere til USA.
Skumle greier, men ikke vær redd.
Strategiplanen viser deg
hvordan du kan utnytte din nye popularitet.
TAKTIKK BLI POLITISK
Politikk. Den er treg. Den er rotete.
Men når du vil påvirke offentlig politikk, må du gå rett til kilden.
Og hvis du er Pablo Escobar, er det nå én lov som er aller viktigst.
Pablo Escobar var spesielt redd for utlevering,
muligheten for at han kunne bli tvangssendt til USA.
Der ville han helt sikkert bli rettsforfulgt og fengslet.
Pablo måtte fjerne den risikoen.
Pablo Escobar innså at om han virkelig ville endre lovene,
var det best å gjøre det fra innsiden.
1 ÅR ETTER AT ESCOBAR BLE LEDER
Han stilte til valg til kongressen for sitt distrikt.
Hovedideologien i bevegelsen vår er samfunnsansvar,
nasjonalisme og sosiale programmer.
Og når det gjelder Pablos kompliserte bakgrunn...
Escobar kuraterte sin offentlige profil grundig.
Han ansatte en PR-person for å få ham til å fremstå
som en legitim forretningsmann.
Han bestakk journalister og slettet fortiden sin.
Han stilte til valg utelukkende ved hjelp av Ortega, den sittende kandidaten.
Og Escobar vant.
Da valget var over,
spradet Pablo inn i kongressen som om han var en vanlig person.
Pablos nye stilling kom med flere fordeler i tillegg til embedets makt og prestisje.
Som medlem av kongressen hadde Escobar immunitet mot rettsforfølgelse,
han fikk diplomatvisum til USA,
og han var i en posisjon til å påvirke Colombias utleveringsavtale
som han ville skrote.
Men Pablos store ambisjoner brakte ham
ansikt til ansikt med en formidabel motstander.
Rodrigo Lara var nettopp blitt utnevnt til justisminister
da Pablo Escobar ble valgt inn i kongressen.
Han var karrierepolitiker og sterk motstander av narkotikasmuglerne.
Ministeren visste hvem Pablo var.
Han innså at Pablo gjorde kongressystemet deres til latter
bare ved å være til stede.
På Pablos første dag i kongressen
var det tydelig at han ikke passet inn.
Rodrigo Lara var i ferd med å gjøre ting enda mer ukomfortable.
Han startet sesjonen
og fordømte narkosmuglernes ødeleggende virkning på det colombianske samfunnet,
og så rettet han oppmerksomheten mot Pablo.
Lara avslørte den nye kongressmannen som en narkotikabaron
og erklærte at Escobar hadde løyet for kongressen
og det colombianske folk.
Pablo fortsatte å benekte anklagene.
Vi blir bakvasket og angrepet uansett av våre politiske fiender
med uriktig informasjon og skadelige ord.
Men etter en årelang etterforskning ble Escobar utvist fra kongressen.
Escobar mistet ikke bare
enhver form for immunitet mot rettsforfølgelse
og den innflytelsen over colombiansk narkotikapolitikk han ville ha hatt,
men han ble også personlig ydmyket og avslørt.
Pablos forsøk på å bryte seg inn i politikken mislyktes.
Men det er mer enn én måte å få viljen din hos myndighetene på.
Og den neste er slett ikke like høflig.
TAKTIKK FJERN ALLE HINDRINGER
Når du er en rik mann, kan du vanligvis belage deg på penger
for å fremme dine interesser.
På slutten av 1980-tallet
var få mennesker på jorden mer bemidlet enn Pablo Escobar.
Han sto i rampelyset. Han hadde mer penger enn han kunne bruke.
Han var en av verdens rikeste forbrytere. Han ville ikke gi slipp på det.
Men en ny gruppe politikere ville skape seg et navn
ved å love å ta Pablo og kartellkollegene hans.
En person ved navn Luis Carlos Galán stilte til valg som president,
og hans program var å utlevere narkotikasmuglerne i Colombia.
Hans popularitet var fenomenal.
Den kom til vårt hjemland som den kom til mer enn 60 land i verden.
Hvis du er Pablo Escobar,
kan du ikke la en slik person styre landet ditt.
8 ÅR ETTER AT ESCOBAR BLE LEDER
På tide å utøve en mer direkte innflytelse.
Galán ble drept etter Escobars ordre.
Men Galáns ideer var ikke like enkle å slukke.
Escobars problemer forsvant ikke fordi Galáns stabssjef,
César Gaviria, ble presidentkandidat.
Gaviria var den eneste kandidaten som lovet å fortsette utleveringen
av noen kartelledere til rettssaker i USA.
Han oppfattet visst ikke beskjeden.
Pablo bestemte seg for å drepe Gaviria
og gikk til det skritt å skaffe seg informasjon
om at César Gaviria skulle være på et fly fra Bogotá til Cali.
Pablo bestemte seg for å få plassert en bombe på flyet.
Flyet tok av, og bomben eksploderte i luften.
107 mennesker har omkommet i en flystyrt i Colombia.
Flyet styrtet minutter etter avgang fra Bogotá.
Det kan ha vært en bombe,
og det påstås at den ble plantet av narkolangere.
Men det var ett problem.
Gaviria hadde ikke reist.
Så 110 mennesker døde
bare fordi Pablo trodde at én mann skulle være på det flyet.
STYRT SKYLDTES "TERRORISTER"
Etter Pablo Escobars bombe på flyet
begynte folk å si at han måtte bli sperret inne et sted.
Og da ble alle anstrengelser gjort
for å finne Pablo Escobar.
Colombiansk politi fortsetter å finne og ødelegge hemmelig rullebaner,
rive kokainlaboratorier og lete etter Pablo Escobar,
lederen for Medellín-kartellet.
Det virket som om nettet snurpet seg sammen,
men Pablo hadde enda et kort i ermet
for å få sin vilje og sikre fremtiden sin.
TAKTIKK GÅ ALL IN
Pablo Escobar tjente milliarder og var Colombias mest innflytelsesrike borger.
Men nå hadde han de colombianske myndighetene etter seg...
...og befolkningen heiet på at han skulle bli tatt.
Han måtte endre oddsen i sin favør.
Escobars forhandlingskort var vold.
Det var hans eneste forhandlingskort nå,
og den eneste måten han kunne få myndighetene til forhandlingsbordet på.
Colombias narkobaroner svarer på regjeringens nye Get Tough-politikk
med å erklære krig mot myndighetene.
Etter hvert som presset mot Escobar økte, ble alt et mål,
og Bogotá ble en krigssone.
Tusenvis av uskyldige mennesker ble drept.
Så la han ut flyveblader på steder der bilbombene hadde eksplodert.
Utleveringsobjektene. Los estraditables.
"Jeg foretrekker en grav i Colombia fremfor en fengselscelle i USA."
Signert "utleveringsobjektene".
"Utleveringsobjektene" var Pablo Escobar. Det var visittkortet hans.
Det tok ikke lang tid før Pablos kampanje bar frukter.
Folkemeningen vokste seg sterkere .
Folk ville ha svar på hva myndighetene gjorde mot volden.
"Vi har fått nok. Hvordan kan dere sikre oss?"
I frykt for opprør hadde myndighetene ikke annet valg enn å gi Pablo en avtale.
President César Gaviria kom på ideen om et "selvovergivelsesprogram".
Det innebar at du som kriminell overga deg
og sa ja til å erklære deg skyldig i én forbrytelse etter eget valg.
Til gjengjeld ble du frikjent for alle de andre du hadde begått,
inkludert drap.
Hensikten var først og fremst å få tak i Pablo Escobar.
10 ÅR ETTER AT ESCOBAR BLE LEDER
Det som er bedre enn å få myndighetene til å forhandle,
er å få dem til å trygle på sine knær.
Pablo Escobar ringte Colombias regjering og sa:
"Jeg er villig til å stoppe bombekampanjen min
og overgi meg.
Men jeg har visse betingelser."
De sa: "Hva er det du vil?"
"Først vil jeg bygge mitt eget fengsel,
for jeg må vite at jeg kan føle meg trygg der."
Og hva sa myndighetene? "Ok."
"For det andre må jeg håndplukke medfangene mine, for jeg har fiender.
Det kan ikke være noen der som vil drepe meg."
Myndighetene sa: "Ok."
"Jeg ansetter mine egne fengselsbetjenter. Ikke tenk på lønnen deres. Jeg betaler."
Den colombianske regjeringen sa "ok".
I tillegg var det ingen avtale om å inndra noen av Pablos eiendeler.
"Men det viktigste er at den utleveringsgreia forsvinner."
Og Colombias myndigheter sa "ok".
Det var den verste avtalen i politiets historie i hele verden.
Pablo Escobar vant, og vi tapte.
Men hva med den fengselsstraffen?
Anlegget som han valgte, er kjent som La Catedral.
Dette fengselet hadde storskjermer, boblebad, basseng med fossefall
og alt det Escobar trengte for å fortsette virksomheten sin
trygt innenfor murene med vakter utenfor.
JULI 1992
Etter ett år i La Catedral
bestemte den colombianske regjeringen seg for å bryte avtalen
og overføre Escobar til et mindre behagelig fengsel...
Pablos menn grep til våpen,
og Escobar spaserte rett ut bakdøren.
Hundrevis av hærsoldater finkjemmer landet etter Colombias mest ettersøkte mann.
Hittil har Pablo Escobar overlistet dem.
Selv om han ikke forble på rømmen,
fikk mannen som sa han foretrakk døden i Colombia fremfor fengsel i USA,
ønsket sitt oppfylt til slutt.
12 ÅR ETTER AT ESCOBAR BLE LEDER
Takket være det colombianske politiet og amerikanske DEA.
Pablo Escobar døde slik han levde, med vold.
Hans død kan være det siste slaget mot Medellín-kartellet.
Ved å skape sin egen unike vei gjennom strategiplanen
ble Pablo Escobar én av verdens ti rikeste mennesker
med en formue på 30 milliarder dollar.
Hvem sier at forbrytelser ikke lønner seg?
Mafiamentaliteten er slik.
Alle som ikke har avlagt eden, er en taper.
I denne bransjen vil du tjene penger, men vi dreper ikke bare folk.
Vi ser hva folk vil ha, og vi gir dem det.
Mafiaen prøver i hvert fall ikke å kaste blår i øynene på folk.
Alle disse kriminelle kjempene tok kontroll over sin egen skjebne
og steg til høyder de fleste dødelige bare kan drømme om.
Mafiabosser er så respektert, så fryktet.
Hvis du er fornøyd med ditt nåværende liv,
er du kanskje ikke skapt for et slikt karriereskifte,
men la oss være ærlige.
Det er enkelt. Vil du ha penger, makt og respekt?
Du vil bli boss.
Kan vi ikke alle trenge mer av livets finere ting?
Jeg har gitt deg verktøyet.
Hva venter du på?
Tekst: Linda Hansen